Exemplo histórico de balcanización: A disolución de Iugoslavia.  
Serie animada de mapas na que se mostra a desintegración de Iugoslavia; as diferentes cores representan as áreas de control.

---

     República Federal Socialista de Iugoslavia
     República Federal de Iugoslavia; Serbia e Montenegro; Serbia
     Croacia
     Eslovenia
     Macedonia do Norte
     Bosnia e Hercegovina
     Montenegro
     Kosovo
**Balcanización** é un termo xeopolítico usado orixinariamente para describir o proceso de fragmentación ou división dunha rexión ou estado en partes ou estados máis pequenos que son, polo xeral, mutuamente hostís e non cooperan entre si. O termo xurdiu a raíz dos conflitos na península Balcánica ocorridos durante o século XX.

A primeira balcanización deuse nas guerras dos Balcáns (1913) e o termo reafirmouse nas guerras iugoslavas dos anos 1990.

Por extensión, o termo "balcanización" usouse tamén para describir os procesos de división de certas culturas en identidades separadas, tales como os ocorridos a finais do século XX, moitos con orixes en movementos nacionalistas.

O termo úsase tamén para describir outras formas de desintegración, incluíndo, por exemplo, a subdivisión de Internet en enclaves separados, e a ruptura de acordos de cooperación debido ao xurdimento de entidades competidoras enfrascadas en loitas do tipo *beggar-my-neighbor* (amolar ao veciño).

"Balcanización" úsase algunhas veces para referise á diverxencia, que ocorre no tempo, dos idiomas, as linguaxes de programación e os formatos de arquivos de datos (en particular do XML).

Os grandes países de Europa adoitan seren o resultado da Unión de varias rexións históricas ou 
países antes indepedentes, e ás veces enfróntanse ao problema da balcanización. A Península Ibérica, especialmente España, desde a época de Al-Ándalus fixo esforzos para evitar a balcanización, pero nos últimos anos reverdeceron vellos problemas como os independentismos vasco e catalán.

En xaneiro de 2007, en relación co crecente apoio á independencia de Escocia, o primeiro ministro do Reino Unido naqueles días, Gordon Brown falou dunha "balcanización de Gran Bretaña".

Mapa de Escocia no Reino Unido.
O 10 de xaneiro de 2012, o goberno de Escocia, presidido por Alex Salmond, propuxo un **referéndum para decidir a independencia** daquela nación do Reino Unido de Gran Bretaña e Irlanda do Norte, que se celebraría en 2014. O primeiro ministro británico, Davis Cameron, aínda que opositor á medida, declarou que buscará legalizar esta consulta ante o Parlamento Británico e que se fixera o antes posíbeol para evitar danar a economía.

A medida remóntase a 2009 e provén do Scottish National Party (*Partido Nacionalista Escocés*), cuxo principal obxectivo é a independencia escocesa, e a medida logrou a aprobación por parte do parlamento escocés e da coroa británica.

Non hai precedentes dun referéndum sobre a independencia Escocia. En 1979 celebrose un para restablecer a Asemblea Lexislativa de Escocia despois da súa suspensión en 1707, que non prosperou, pero si resultou favorábel nunha nova consulta realizada en 1997, o que condciu á recuperación do Parlamento de Escocia.

Tamén existen movementos de independencia dentro da Gran Bretaña en Gales e Cornualla.

Igualmente en Italia. En setembro de 2009 o principal aliado de Silvio Berlusconi e líder do partido secesionista Liga Norte, Umberto Bossi, reivindicou o dereito á independencia da Padania, zona que agrupa ás principais rexións do norte do país. 

> 
> 
> *"Sabemos que un día a Padania será un Estado libre, independente, soberano!"*
> 
> 

 exclamou Bossi na festa dos pobos padanos que tivo lugar na cidade de Venecia.

E a idea continúa. Dereita, centro e esquerda aceptaron case sen reparos a formación do Goberno de Mario Monti tras a dimisión de Silvio Berlusconi o 13 de novembro de 2011, porque era "unha oportunidade de ouro para encargar aos tecnócratas os recurtes que os políticos non se atreveran a facer", imnoposta pola UE. Pero a Liga Norte de Bossi converteuse no único partido na oposición, negándose a aceptar a imposición dun Executivo non electo, e non porque tivera unha iluminación democrática, senón porque era unha ocasión histórica para pechar as gretas que abrira no seu grupo o apoio cego a *Il Cavaliere*, e para distanciarse aínda máis da política centralista de Roma.

O 4 de novembro Bossi decretou a reapertura oficial do *Parlamento de Padania*, unha cámara simbólica coa que os independentistas desafían periodicamente ao Estado, desde 1997, reclamando a secesión de Italia das rexións do norte (Piemonte, Lombardía, Véneto, Liguria, Friúl-Venecia Xulia e parte de Emilia Romagna).

Notas
-----

1. ↑  **balcanización** *s.f.* "Proceso de fragmentación dun estado ou territorio en estados máis pequenos". *Gran dicionario Xerais da lingua*. Vigo, 2009.
2. ↑  New IAB chair fears Internet 'balkanization' Arquivado 20 de outubro de 2007 en Wayback Machine. Network World
3. ↑  Catalonia steps up to challenge Spain *The New York Times*, 29/9/2005. *(en inglés)* Consultada o 28/2/2012.
4. ↑  UK's existence is at risk - Brown BBC News, 13/1/2007. *(en inglés)* Consultada o 18/2/2012.
5. ↑  Salmond desafia Cameron i anuncia el referèndum d'independència d'Escòcia per a la tardor del 2014 Diario *Ara*, 10/1/2012. *(en catalán)* Consultada o 28/2/2012.
6. ↑  Salmond manté que el referèndum per la independència d'Escòcia es farà el 2014 324.cat, 10/1/2012 *(en catalán)* Consultada o 28/2/2012.
7. ↑  El govern britànic dóna 18 mesos a Escòcia per celebrar el referèndum d'independència Diario *Ara*, 9/1/2012. *(en catalán)* Consultada o 28/1/2012.
8. ↑  Moitos comentaristas opinaron que, máis que a economía, o que Cameron pretendía era que se fixera canrto antes, dado que, segundo as enquisas, daría un resultado favorábel á permanencia no Reino Unido.
9. ↑  Umberto Bossi reivindica independencia del Norte de Italia Arquivado 24 de decembro de 2011 en Wayback Machine. *El Economista*, 14/9/2009. *(en castelán)* Consultada o 28/2/2012.
10. ↑  La Liga Norte desafía a Roma y reactiva la lucha por la secesión de Italia Diario *Público*, 5/12/2011. *(en castelán)* Consultada o 28/2/2012.

Véxase tamén
------------

### Outros artigos

* Balcáns
* Disolución de Iugoslavia
* Guerras balcánicas
* Guerras iugoslavas
* Independentismo escocés
* Partido Nacional Escocés

### Ligazóns externas

* Escocia celebraría un referéndum en el 2014 en busca en la independencia Wikinoticias, 11/1/2012. *(en castelán)* Consultada o 28/2/2012.
* Lega Nord Arquivado 05 de decembro de 1998 en Wayback Machine. Web oficial da Liga Norte. *(en italiano)* Consultda o 28/2/2012.

|  |  |
| --- | --- |
| Control de autoridades | 
* Wd: Q471191
* EBID: ID
* GEC: 0082829
* GND: 4363910-0

 |